Къэхъун къуажэм и Iэтащхьэ Щэрмэт Мухьэмэд
Илъэс кIуам и кIэухым лъаIуэри, и къулыкъум текIауэ щытащ Аруан куейм щыщ Къэхъун къуажэм и администрацэм и Iэтащхьэ Тамбий Амир. Абы къыхэкIыу жылэм щIыпIэ унафэр щызезыгъакIуэ советым зи чэзу къэмыса и зэIущIэр иджы- благъэ зэхуагъэсын хуей хъуащ. Къуажэ администрацэм и Iэтащхьэу, абы къыдэкIуэу щIыпIэ унафэр зегъэкIуэнымкIэ советым и тхьэмадэу депутатхэм зэакъылэгъуу а сессием щыхахащ Щэрмэт Мухьэмэд СулътIан и къуэр.
Мухьэмэд мы жылэм 1955 гъэм дыгъэгъазэм и 11-м къыщалъхуащ. Къуажэ школыр къиухри, 1972-1976 гъэхэм Къэбэрдей-Балъкъэр къэрал университетым бухгалтер-экономист IэщIагъэр щызригъэгъуэтащ.
Щэрмэт Мухьэмэд Iэщ лъэпкъыфIхэр гъэхъуным елэжьу Аруан районым щыIэ IуэхущIапIэм и бухгалтеру къыщIидзащ. Абы иужькIэ щалъхуа къуажэм щыIэ совхозым игъэзэжри, илъэс 23-кIэ бухгалтеру, экономисту, бригадиру лэжьащ, илъэси 10-м щIигъукIэ а хозяйствэм и профсоюз комитетым и тхьэмадэу екIуэкIащ. Ар Къэхъун къуажэ советым и депутату зыбжанэрэ ха- хащ.
2005 гъэм щегъэжьауэ Щэрмэт Мухьэмэд «ЗЭТ» концерн» жэуап зэхэгъэщхьэхукIа зыхь зэгухьэныгъэм и генеральнэ директорым и къуэдзэу щытащ.
Унагъуэщ, быниплI иIэщ.
